19 Akanya ka Sharona, dipoa tse di fa gare ga dithaba tsa Samarea le Lewatle le Legolo, kgotsa Mediterranean. (Bona setshwantsho mo tsebe 10.) E ne e itsege ka bontle jwa yone le go ungwa ga yone. E ne e le naga e e nang le metsi a mantsi, ka jalo e ne e tshwanela go nna mafulo, mme gape e ne e na le dikgwa le ditlhare tse dikgolo tsa moakere kwa dikarolong tse di kwa bokone. (1 Ditiragalo 27:29; Sefela sa Difela 2:1, ntlha e e kwa tlase mo go NW; Isaia 65:10) Ka jalo Isaia 35:2 e ne e bolelela pele ka tsosoloso le lefatshe le le penologang ka bontle, le bo le nna jaaka paradaise. Gape boporofeti joo bo ne bo bolela ka paradaise e e itumedisang ya semoya, go dumalana le se Paulo a neng a se bona moragonyana mo ponatshegelong. Labofelo, polelelopele eno mmogo le tse dingwe, di nonotsha tsholofelo ya rona ya gore batho ba tla nna mo lefatsheng la paradaise.